Tarybos reglamentas (EEB) Nr. 1492/81
1981 m. gegužės 19 d.
dėl Susitarimo dėl teksto graikų kalba dėl Susitarimo tarp Europos ekonominės bendrijos, Šveicarijos konfederacijos ir Austrijos Respublikos dėl taisyklių taikymo bendrijos tranzitui išplėtimo sudarymo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 113 straipsnį,
atsižvelgdama į Komisijos rekomendaciją,
kadangi įstojusi į bendriją Graikijos Respublika susisaisto 1977 m. liepos 12 d. pasirašytu Susitarimu tarp Europos ekonominės bendrijos, Šveicarijos konfederacijos ir Austrijos Respublikos dėl taisyklių taikymo bendrijos tranzitui išplėtimo [1];
kadangi tas susitarimas yra sudarytas danų, olandų, anglų, prancūzų, vokiečių ir italų kalbomis ir visi šeši tekstai yra vienodai autentiški;
kadangi graikų kalba surašytą tekstą dabar reikia padaryti lygiavertį anksčiau paminėtiems tekstams;
kadangi reikia patvirtinti 1977 m. liepos 12 d. Susitarimą dėl teksto graikų kalba dėl Susitarimo,
PRIĖMĖ ŠĮ REGLAMENTĄ:
1 straipsnis
Bendrijos vardu tvirtinamas Susitarimas dėl teksto graikų kalba dėl Susitarimo tarp Europos ekonominės bendrijos, Šveicarijos konfederacijos ir Austrijos Respublikos dėl taisyklių taikymo bendrijos tranzitui išplėtimo.
Sutarties tekstas yra pridedamas prie šio reglamento.
2 straipsnis
Tarybos pirmininkas paskelbia pranešimą, nurodytą Sutarties 2 straipsnyje [2].
3 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1981 m. gegužės 19 d.